อยากทราบว่าพังผืดจะเริ่มเกิดตอนไหนหลังจากผ่าคลอดคะ อาการต่างกันกับความรุ้สึกตึงแผลผ่ายังไงคะ
สวัสดีครับพังผืด คือ สิ่งที่ร่างกายสร้างเส้นใยมาเชื่อมอวัยวะภายในต่างๆ ซึ่งมักเกิดหลังการผ่าตัด ซึ่งเป็นกลไกธรรมชาติที่ร่างกายทำ เมื่อถูกรบกวน แต่บางครั้งเส้นใยเหล่านี้ก็จะดึงรั้งหรือบีบรัดอวัยวะภายใน จนเกิดอาการปวดท้องได้ โดยมากเส้นใยจะสร้างตัวราว 3 สัปดาห์หลังผ่าตัด กระนั้น หากการผ่าตัดเล็ก พังผืดก็อาจจะมีไม่มาก จนไม่ได้ทำให้เกิดอาการใดๆครับดังที่กล่าวไป พังผืดเป็นสิ่งที่อยู่ภายในช่องท้อง แต่อาการปวดแผลจะเป็นการปวดที่ผิวหนังที่ถูกกรีดเป็นหลักครับ ซึ่งเมื่อผิวหนังสมานกันดี อาการปวดแผลก็จะหายไปครับ